Politivennen, 1805-01-01
Uordener. 1) Uden for Nummerne 156 og 157 i Skindergaden er en heel Flise borte af Fortoget, eller det Hul i Fortoget, som er der, er saa stort, at en heel Flise kunde ligget der. Meget ofte er denne Uorden paaanket, men hidtil uden Frugt, skjøndt enhver der ikke er Stedet nøje bekjendt, og om Aftenen træder ned deri, meget ubehagelig skrækkes, ja gjerne kan falde derved som da maaskee ved den for No. 157 værende langt udstaaende Trappe kunde være farligt nok. 2) J Skidenstræde paa det ene Hjørne af Pederhvidtfeldtstræde er en slem over Fortoget indhældende Afviser. 3) Naar man fra Strandgaden drejer ind i St. Annegaden er paa første Hus paa højre Haand intet No.; naar man gaaer lidt længer frem forbi No. 40, er der paa samme Side en Mur, med en Port paa; denne Mur trænger til en Reparering, da endeel Tagstene derpaa ere løse og nogle allerede nedfaldne. Denne Port har heller intet kjendeligt Nummer. 4) Uden for No. 6 paa Amagertorv ere Fortogsstenene saa yderst skævt liggende, at der daglig glide og falde Mennesker derpaa. Ofte har Udgiveren anket paa Fortoget her og i Nabolaget; nu vil formodentlig noget gjøres derved, da endog fra Kørebroen uden for No. 6 en meget stor Steen er gleden ud i Rendestenen. 5) Paa Fortoget uden fors mme No. ligger en stor Jernkrampe, meget slem for Fødderne; den bør borttages, da den ikke bruges til noget nyttigt. 6) Udenfor No. 4 paa Amagertorv er tvers over Fortoget en Gaardrende, der rejser sig omtrent et Kvarteer over sammes Flade. J dette Blad har mange Gange været anket paa denne Uorden, men forgæves. Dersom det er tilladeligt for Gaardens Ejer at have denne Rende saaledes liggende, saa kunde enhver Husejer med lige Ret lægge en Bjelke tvert over sit Fortog. 7) Paa Pedersdalls Jorder uden for Nørreport, findes tæt ved Landevejen nogle Aadsler, der meget ækle og forarge de Rejsende. Det bør haabes af den veltænkende Ejer, at han paa Underretning derom, vil ile at føje de fornødne Anstalter til at et saa ubehageligt Anstød bortskaffes. 8) Uden for Classens Bibliothek i Amaliegaden er en af Fortogets Fliser saaledes revnet, at et stort Stykke deraf vilde falde ned i Rendestenen, hvis man ikke ved en udenfor neddrevet Plyg havde for det første hindret det. Da dette imidlertid kun er Galgenfrist, haaber man en ny Flise der henlagt. Falder Stykket ud forinden, vil det sikkert foraarsage mange slemme Fald da der er dybt ned til Rendestenen. 9) Uden for samme Gaard er et Gaardrendebret med slemme opstaaende Hager. 10) Uden for No. 150 og 151 i Skidenstrædet er en over Fortoget stærkt indhældende Afviser, som atter bedes at maatte enten reent borttages eller i det mindste rettes. 11) Paa Toldbodvejen er en Muur der truer med Udfald. Vel er den afstivet og omsat med et Plankeværk. Men hvo borger for at en saa lang Mur vil kunne holdes af disse faa Stivere, og skulde dette ikke være Tilfældet, men at den virkelig faldt, da vilde Plankeværket forstørre den derved mulige Ulykke, da dette vilde kastes ned med og saaledes ramme dem, der gik saa langt fra, at Murens Nedfald selv ikke kunde række dem. 12) Paa Gaarden No. 60 i St. Gjertrudstrædet, burde enten over Døren eller Porten sættes No 61 eller og No. 60 forsynes med et Lit. Da baade Porten og Døren ere betegnede med No. 60, og der boe forskjellige Familier, saa var det at ønske at Verten, saa snart muligt vilde forandre Numeret. 13) No. 425 i Bagergaarden i Kokkegaden ved Nyeboder, er der ingen Klokkestreng.